stanford-oval/wikipedia huggingface dataset:
Mikko Kouki

| Mikko Kouki |
| --- | --- |
 Mikko Kouki elokuussa 2011.
Henkilötiedot
Koko nimi:  Mikko Kristian Kouki
Syntynyt: 14. syyskuuta 1967 (ikä 57) Lohja
Ammatti:  näyttelijä, teatterinjohtaja, teatteriohjaaja, käsikirjoittaja
Sukulaiset:  Tapio Kouki (isä)  Marja-Leena Kouki (täti)  Samuli Edelmann (serkku)  Niina Repo (puoliso)  Akseli Kouki (poika)
Näyttelijä
Merkittävät roolit:  Jukka (Kuutamolla) Isto Virtanen (Paha maa) Anssi (Tyttö sinä olet tähti) Pertti (Vuosaari)
Palkinnot
 Parhaan käsikirjoituksen Jussi-palkinto Valkoinen kaupunki (2007) Parhaan miessivuosan Jussi-palkinto Riisuttu mies (2007) 
Aiheesta muualla
IMDb 
Elonet
Mikko Kristian Kouki (s. 14. syyskuuta 1967 Lohja) on  suomalainen näyttelijä, teatterinjohtaja, teatteriohjaaja ja käsikirjoittaja. Hän on turkulaisen Linnateatterin perustajajäsen- ja entinen johtaja. Vuodesta 2014 Kouki on toiminut Turun kaupunginteatterin taiteellisena johtajana.
Ura

Kouki opiskeli Teatterikorkeakoulussa vuosina 1986–1991 ja oli kiinnitettynä näyttelijänä Turun kaupunginteatterissa 1991–1994. Vuodesta 1994 lähtien hän on toiminut vapaana näyttelijänä, ohjaajana, käsikirjoittajana ja kolumnistina. Kouki on vuonna 2003 toimintansa aloittaneen Linnateatterin perustajajäsen ja toimi sen johtajana, kunnes siirtyi vuonna 2012 Oulun kaupunginteatterin taiteelliseksi johtajaksi. Elokuussa 2013 Koukin kerrottiin kieltäytyneen teatterin tarjoamasta kolmen vuoden jatko-optiosta, ja hänen työnsä Oulun kaupunginteatterin taiteellisena johtajana päättyi helmikuussa 2014. Kouki siirtyi Turun kaupunginteatterin taiteelliseksi johtajaksi maaliskuussa 2014.
Kouki tunnetaan Aku Louhimiehen luottonäyttelijänä. Hän on näytellyt monessa Louhimiehen elokuvassa, kuten Paha maa, Kuutamolla, Vuosaari ja Riisuttu mies. Hän on toiminut myös käsikirjoittajana Louhimiehen elokuvissa.
Kouki oli mukana käsikirjoittamassa Irtiottoja-televisiosarjaa sekä Valkoinen kaupunki -elokuvaa, josta hän sai parhaan käsikirjoituksen Jussi-palkinnon vuonna 2007. Toisen Jussi-palkintonsa hän sai parhaasta miessivuosasta elokuvassa Riisuttu mies (2007). Pro Finlandia -mitali hänelle myönnettiin vuonna 2021. Hän on näytellyt myös muun muassa elokuvissa Tyttö sinä olet tähti  ja Blackout.
Vuonna 2019 tuli ensi-iltaan Koukin ensimmäinen pitkän elokuvan ohjaus, Pertti Jarlan sarjakuviin perustuva Fingerpori. Kouki on myös elokuvan toinen käsikirjoittaja. Vuonna 2022 elokuussa sai ensi-iltansa elokuva Laitapuolen hyökkääjä, jonka toisena käsikirjoittajana Kouki toimi.
Yksityiselämä

Koukin isä on näyttelijä Tapio Kouki, täti Marja-Leena Kouki, setä Juhani Kouki ja serkku näyttelijä-laulaja Samuli Edelmann. Kouki on naimisissa kirjailija Niina Repon kanssa. Heillä on kaksi poikaa, joista Akseli on myös näyttelijä.
Filmografia > Elokuvat

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 1988 | Pohjanmaa | Raimo Hakala |
| 1989 | 1249 km | Kaasalainen |
| 1990 | Porttikielto taivaaseen | runoilija Kari |
| 1991 | Mitä pimeämpi yö – sen kirkkaammat tähdet |  |
| 1992 | Minun punainen palloni | sosialisti |
| 1992 | Töpärin kingi | Kusti |
| 1996 | Samaa verta | pikkuveli |
| 1998 | Ensi tiistaina Brahmsia | Risto |
| 1998 | Iso poika | kassa |
| 2002 | Kuutamolla | Jukka |
| 2005 | Paha maa | Isto Virtanen |
| 2005 | Tyttö sinä olet tähti | Anssi |
| 2006 | Unna ja Nuuk | taksinkuljettaja Keisanen |
| 2006 | Riisuttu mies | Markku |
| 2007 | Talolliset.fi | Pekka |
| 2007 | Omenapora | Johannes |
| 2007 | Joulutarina | Eemeli |
| 2008 | 8 päivää ensi-iltaan | Vehviläinen |
| 2008 | Käsky | vääpeli |
| 2008 | Jungle of Dreams | Pasanen |
| 2008 | Blackout | Juha Pasanen |
| 2011 | Missä kuljimme kerran | Ilmari Salmikoski |
| 2012 | Vuosaari | Pertti |
| 2013 | 8-pallo | Halonen |
| 2013 | Isänmaallinen mies | Pakarinen |
| 2015 | Vares – Sheriffi | Janne Ruuhio |
| 2016 | Onnenonkija  | Pirinen |
| 2017 | Tuntematon sotilas | Korpela |
| 2019 | Olen suomalainen | Veikko Samuli |
| 2021 | Peruna  | kuparipohatta |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 1986 | Pilat palat pois |  |
| 1993 | Pappa rakas |  |
| 1995 | Harjunpää ja heimolaiset |  |
| 1997 | Kotikatu | upseerioppilas |
| 1998 | Isänmaan toivot | Kaarle, pappi |
| 1999 | Elämä on näytelmä | Pentti Saarikoski |
| 2002 | Hovimäki | Julius Asp |
| 2003 | Irtiottoja | Otto |
| 2010 | Alamaailma-trilogia: Vanki | Juha Viitasalo |
| 2010 | Hilander-TV | monia rooleja |
| 2010 | Hiphop Hamlet | Ohjaaja Oksanen |
| 2015 | Haamukirjoittaja | Patrik |
| 2025 | Vares |  |
Muut työt > Filmografia

| Vuosi | Elokuva / Televisiosarja | Työtehtävä |
| --- | --- | --- |
| 2000 | Levottomat | ohjaajan assistentti |
| 2002 | Kuutamolla | ohjaajan assistentti |
| 2003 | Irtiottoja (televisiosarja) | käsikirjoittaja, ohjaajan assistentti |
| 2005 | Paha maa | ohjaajan assistentti |
| 2006 | Valkoinen kaupunki | käsikirjoittaja, ohjaajan assistentti |
| 2006 | Riisuttu mies | ohjaajan assistentti |
| 2012 | Vuosaari | käsikirjoittaja |
Muut työt > Taiteellisena johtajana

Linnateatteri, 2003–2011
Oulun kaupunginteatteri, 2012–2014
Turun kaupunginteatteri, 2014-
Aiheesta muualla

Mikko Kouki Elonetissä.
Mikko Kouki Internet Movie Databasessa. (englanniksi)
Kvantiili

Kvantiilit ovat satunnaismuuttujan kertymäfunktiolta säännöllisin välein poimittuja prosenttipisteitä. Jakamalla järjestetty aineisto q kappaleeseen yhtä suuria joukkoja saadaan q-kvantiili. Kvantiilit ovat aineiston arvoja luokkien rajalla. Näin ollen k:nnes kvantiili on sellainen arvo x, että todennäköisyys saada pienempi arvo kuin x on noin k/q. Empiirisessä työssä kvantiilit lasketaan aineiston kertymäfunktiosta.
Osalle kvantiileista on vakiintuneet nimet:
100-kvantiilit ovat persentiilejä, toiselta nimeltään fraktiileja
10-kvantiilit ovat desiilejä
5-kvantiilit ovat kvintiilejä
4-kvantiilit ovat kvartiileja
3-kvantiilit ovat tertiilejä tai tersiilejä
Yleisin käytetty kvantiili on mediaani. Se kertoo pisteen, joka jakaa aineiston puoliksi. Mediaani on 2. kvartiili, 5. desiili ja 50. persentiili. Toisinaan 1. kvartiilia kutsutaan alakvartiiliksi ja 3. kvartiilia yläkvartiiliksi.
Formaalisti k:nnes kvantiili  x_{N\cdot k/q} satunnaismuuttujalle X voidaan määritellä:
Toisaalta voidaan määritellä  \tau -kvantiili osuutena, kun  \tau \in (0,1). Tällöin satunnaismuuttajan X  \tau -kvantiili on:
Vaihtoehtoisesti  \tau -kvantiili voidaan määritellä kertymäfunktion F avulla:
Kvantiilivälit

Kvantiilien avulla voidaan muodostaa satunnaismuuttujan vaihtelua kuvaavia tunnuslukuja.  Muuttujan vaihteluväli muodostuu aineiston minimistä ja maksimista. Kvartiileina ilmaistuna kyse on 0. kvartiilista ja 4. kvartiilista. Vaihteluvälin pituus on maksimin ja minimin erotus.
Toinen usein käytetty kvantiiliväli on kvartiiliväli. Sillä tarkoitetaan 1. kvartiilin ja 3. kvartiilin muodostamaan väliä. Kvartiilivälin pituus on 3. kvartiilin ja 1. kvartiilin erotus. Kvartiilipoikkeama on puolet kvartiilivälin pituudesta.
Jan Ottosson

| Mitalit | Mitalit | Mitalit |  |
| --- | --- | --- | --- |
|  Jan Ottosson vuonna 2021. |  Jan Ottosson vuonna 2021. |  Jan Ottosson vuonna 2021. |  |
Maa:   Ruotsi
Miesten hiihto
|  Olympialaiset  |  Olympialaiset  |  Olympialaiset  |  |
|  Kultaa | Sarajevo 1984 | 4 x10 km |  |
|  Kultaa | Calgary 1988 | 4 x10 km |  |
Jan Bo Ottosson (s. 10. maaliskuuta 1960 Högsäter) on entinen ruotsalainen maastohiihtäjä, joka kilpaili 1980-luvulta 1990-luvun alkuun. Hän voitti kaksi olympiakultaa 4 x 10 kilometrin viestissä vuosina 1984 ja 1988. Lisäksi hän sijoittui vuoden 1988 talviolympialaisissa 50 kilometrin matkalla kuudenneksi. MM-kilpailuissa hän oli parhaimmillaan niin ikään kuudes  Val di Fiemmen 1991 15 kilometrillä.
Maailmancupissa Ottosson voitti 15 kilometrin kilpailun Reit im Winklissä 14. tammikuuta 1983. Lisäksi hän oli maailmancupin osakilpailuissa kerran toinen ja kolme kertaa kolmas. Ottosson voitti myös Vaasahiihdon vuosina 1989, 1991, 1992 ja 1994.
The Notorious B.I.G.

| Christopher Wallace> Henkilötiedot |
| --- | --- |
Koko nimi:  Christopher George Latore Wallace
Syntynyt: 21. toukokuuta 1972 Brooklyn, New York, Yhdysvallat
Kuollut: 9. maaliskuuta 1997 (24 vuotta) Los Angeles, Kalifornia, Yhdysvallat
Muusikko
Taiteilijanimi:  The Notorious B.I.G., Biggie Smalls, Frank White, Biggie ja Big Poppa
Aktiivisena:  1992–1997
Tyylilajit:  Hip hop, East Coast hip hop, gangsta rap, mafioso rap, R&B, elektroninen
Yhtyeet:  Junior M.A.F.I.A.
Levy-yhtiöt:  Bad Boy Records
  [ Muokkaa Wikidatassa ] [ ohje ]  
Christopher George Latore Wallace (21. toukokuuta 1972 Brooklyn, New York, Yhdysvallat – 9. maaliskuuta 1997 Los Angeles, Kalifornia, Yhdysvallat), tunnetaan myös nimillä Biggie Smalls, Frank White sekä parhaiten The Notorious B.I.G. (Business Instead of Game ja kuolemansa jälkeen Books Instead of Guns), oli yhdysvaltalainen hip hop -artisti. Hän oli yksi merkittävimmistä räppäreistä New Yorkissa 1990-luvulla, jolloin kyseistä ”skeneä” hallitsivat Kalifornian osavaltion suuret nimet kuten Ice Cube, Tupac Shakur, Dr. Dre, Snoop Dogg ja Eazy-E.
Wallace tuli tunnetuksi vuoden 1994 debyyttialbumillaan Ready to Die, joka on ainut hänen elinaikanaan julkaistu albumi. Vuosina 1994–1996 Wallacella oli yhdessä Tupac Shakurin kanssa merkittävä rooli itä- ja länsirannikoiden räppäreiden välisessä vihanpidossa. Toistaiseksi tuntematon hyökkääjä ampui Wallacea 9. maaliskuuta 1997, ja hän kuoli saamiinsa vammoihin sairaalassa. Postuumisti julkaistu albumi Life After Death (1997) oli suuri menestys ja takasi Wallacen kuolemanjälkeisen menestyksen. Hän on inspiroinut ja inspiroi yhä edelleen monia rap-muusikoita ympäri maailman, ja häntä pidetään yleisesti yhtenä kaikkien aikojen parhaista hip hop -artisteista.
Wallace on myynyt arviolta 21 miljoonaa levyä. Hänen albumeistaan suosituin on Life After Death, jota on myyty kymmenen miljoonaa kappaletta. Wallace onkin yksi myydyimmistä hip hop -artisteista.
Historiaa > Nuoruus ja ensiaskeleet tähdeksi (1972–1994)

Christopher Wallace syntyi jamaikalaisille vanhemmille New Yorkin Brooklynissa ja oli perheen ainoa lapsi. Isä jätti perheen hänen ollessaan vasta kaksivuotias. Wallace oli rap-artisti Lil’ Ceasen serkku.
Wallace varttui kerrostalossa, joka silloisen aluerajauksen mukaan sijaitsi Bedford-Stuyvesantin naapurustossa. Hän menestyi erittäin hyvin koulussa ja sai hyviä arvosanoja. 1980-luvulla crack-epidemia oli valloillaan, ja 12-vuotiaasta saakka Wallace myi huumeita kaduilla äitinsä tietämättä. Hän meni myöhemmin roomalaiskatoliseen kouluun, jossa hänen arvosanansa pysyivät suhteellisen samoina – hänelle kuitenkin kehittyi hieman tylympi asenne, jonka muutkin huomasivat. Hän joutui pidätetyksi vuonna 1989 aseiden laittomasta myynnistä ja sai ehdollista vankeutta. Myöhemmin Wallace joutui vankilaan yhdeksäksi kuukaudeksi huumekaupoista.
Vankilasta päästyään Wallace nauhoitti ensimmäisen demonauhansa Mr. Ceen kanssa. Demonauha kulkeutui Uptown Recordsille työskennelleen Sean ”P. Diddy” Combsin käsiin, joka järjesti tapaamisen Wallacen kanssa. Heistä tuli hyvät ystävät, ja heidän ensimmäinen yhteinen esiintymisensä oli Super Catin kappaleella ”Dolly My Baby”. Combs jätti pian Uptown Recordsin ja otti Wallacen uuden levy-yhtiönsä Bad Boy Recordsin suojiin. Wallace alkoi levyttää debyyttialbumiaan.
Vuonna 1993 Wallace sai pitkäaikaisen tyttöystävänsä kanssa T’yanna-tyttären, tosin he olivat lapsen syntymän aikaan jo eronneet.
Historiaa > Debyyttialbumi ja maine (1994–1996)

Vuonna 1994 ilmestyi Wallacen ensimmäisen albumi, Ready to Die, jolta julkaistiin singlet ”Juicy”, ”Big Poppa” ja ”One More Chance”, jotka nousivat hiteiksi sekä nostivat Notorious B.I.G.:n pinnalle. Samana vuonna Wallace meni naimisiin laulaja Faith Evansin kanssa. Vuoden 1995 loppuun mennessä Notorious B.I.G. oli noussut rap-maailman huipulle ja debyyttialbumi oli myynyt jo tuplaplatinaan oikeutetun määrän kotimaassaan Yhdysvalloissa.
Vuonna 1995 Wallacen suojattiyhtye Junior M.A.F.I.A. julkaisi debyyttialbuminsa Conspiracy. Wallace esiintyi albumin muutamalla raidalla, kuten klassikkokappaleessa ”Player's Anthem”, jota pidetään Notorious B.I.G.:n kappaleena.
Wallace oli uransa alusta asti ollut hyvä ystävä Tupac Shakurin kanssa, mutta kaikki muuttui, kun Tupac syytti Wallacea ja tämän ystäviä Sean Combsia ja Andre Harrellia vuoden 1995 loppupuolella siitä, että he olisivat järjestäneet häneen kohdistuneen ryöstön ja ammuskelun marraskuussa 1994. Ampumisen aikaan käynnissä olleessa oikeudenkäynnissä Tupac tuomittiin vankeuteen, jonka aikana hän sai kuulla sellitovereiltaan, että Wallace olisi tiennyt ampumisesta etukäteen, mutta ei varoittanut Tupacia. Tästä sai alkunsa Tupacin julistama välirikko. Tupac julkaisi kesällä 1996 kappaleen ”Hit ’Em Up”, joka solvaa avoimesti Wallacea ja Bad Boy Recordsia. 7. syyskuuta 1996 Tupacia ammuttiin Las Vegasissa, ja hän kuoli kuusi päivää myöhemmin sairaalassa. Pian tapauksen jälkeen media teki Wallacesta syntipukin, mutta hän puolustautui sanomalla olleensa New Yorkissa nauhoittamassa toista albumiaan.
Lokakuussa 1996 Wallacen vaimo Faith Evans synnytti poikalapsen, joka nimettiin Christopher Wallace Junioriksi. Wallace joutui toisen albuminsa nauhoituksien aikana vakavaan auto-onnettomuuteen, jonka seurauksena hänen vasen jalkansa murtui ja hän joutui lyhyeksi ajaksi pyörätuoliin. Hän joutui käyttämään kävelykeppiä jalan tueksi elämänsä viimeiset kuukaudet.
Historiaa > Kuolema

Maaliskuussa 1997 Wallace matkusti Kaliforniaan promotoimaan seuraavaa albumiaan ja kuvaamaan ”Hypnotize”-singlen musiikkivideota. 5. maaliskuuta hän antoi radiohaastattelun, jossa hän mainitsi pelkäävänsä turvallisuutensa puolesta ja hankkineensa henkivartijoita. Wallacen toinen albumi oli määrä julkaista 25. maaliskuuta 1997.
8. maaliskuuta Wallace luovutti laulaja Toni Braxtonille palkinnon Soul Train Music Awardseissa. Tilaisuuden jälkeen hän lähti Vibe-lehden ja Qwest Recordsin järjestämiin juhliin, jotka pidettiin Petersenin automuseossa Los Angelesissa. Wallace poistui juhlista maasturin kyydissä kolmen muun henkilön kanssa kohti hotelliaan noin puoli yhden jälkeen yöllä 9. maaliskuuta. Hänen takanaan ajoi Chevrolet Blazer, jonka kyydissä olivat Sean Combs ja kaksi henkivartijaa. Saattue ehti ajaa vain noin 50 metriä, kun heidän oli pysähdyttävä punaisiin valoihin. Odoteltaessa valon vaihtumista vihreäksi auton viereen pysähtyi musta Chevrolet Impala, josta ammuttiin monia laukauksia autoon päin. Muut autossa olleet selvisivät vammoitta, mutta Wallace sai neljä luotia rintaansa. Wallace vietiin Cedars-Sinai Medical Centeriin, jossa hänet todettiin kuolleeksi kello 1.15. Hän oli kuollessaan 24-vuotias.
Historiaa > Kuoleman jälkeen

Life After Death julkaistiin kaksi viikkoa Wallacen kuoleman jälkeen. Albumi on hänen myydyin albuminsa, ja sillä on monta klassikoksi muodostunutta kappaletta, kuten ”Notorious Thugs”, ”Sky’s the Limit”, ”Hypnotize”, ”Going Back to Cali” sekä Sean Combsin eli Puff Daddyn ja Masen kanssa tehty ”Mo Money Mo Problems”, joka on kenties Biggien tunnetuin kappale. Life After Deathia myytiin ensimmäisellä viikolla 700 000 kappaletta. Toista albumia seurasivat harvinaisuuksia ja remiksauksia sisältävä Born Again (1999) ja remix-albumi Duets - The Final Chapter (2005) sekä kokoelma Greatest Hits (2007). Sean Combsin (silloin taiteilijanimellä Puff Daddy) tekemä kappale ”I’ll be missing you” (mukana Faith Evans, 112) on tehty Notorious B.I.G.:n muistolle. Kappale löytyy albumilta No Way Out (1997).
Vuonna 2017 julkaistiin Faith Evansin ja Wallacen yhteisalbumi The King & I. Albumissa käytettiin Wallacelta jo ennestään tuttuja mutta myös joitakin julkaisemattomia lauluosuuksia.
Vaikutus

The Notorious B.I.G.:tä on usein kutsuttu erääksi kaikkien aikojen tärkeimmistä hip hop -artisteista. AllMusic kuvaa häntä ”East Coast hip hopin pelastajaksi” ja BBC ”East Coast hip hopin kasvoiksi”. The Source -lehti nimesi hänet kaikkien aikojen parhaaksi hip hop -artistiksi vuonna 2002. About.comin kirjoittajat sijoittivat The Notorious B.I.G.:n sijalle 4 listassaan 50 Greatest MCs of Our Time (1987–2007) ja kutsuivat häntä yhdeksi genrensä taidokkaimmista. Kun XXL-lehti kyseli vuonna 2003 hip hop -artisteilta heidän suosikki-MC:itään, The Notorious B.I.G. mainittiin useammin kuin yksikään toinen. Rolling Stonen mukaan The Notorious B.I.G. on ”mahtavin koskaan elänyt” hip hop -artisti.
The Notorious B.I.G.:n musiikkia samplanneita tai lainanneita artisteja ovat muun muassa 50 Cent, Lil Wayne, Jay Z, Ja Rule, Fat Joe, Eminem ja Michael Jackson.
Elämäkertaelokuva

The Notorious B.I.G.:stä tehtiin elokuva Notorious, joka sai ensi-iltansa Yhdysvalloissa tammikuussa 2009.
Diskografia > Studioalbumit

Ready to Die - (1994)
Life After Death - (1997)
Diskografia > Postuumit studioalbumit

Born Again - (1999)
Duets: The Final Chapter - (2005)
Diskografia > Yhteisalbumit

Conspiracy (mukana Junior M.A.F.I.A.) - (1995)
The King & I - (mukana Faith Evans) - (2017)
Diskografia > Kokoelma-albumit

Greatest Hits - (2007)
Notorious: Original Motion Picture Soundtrack (2009)
Diskografia > Singlet

Party And Bullshit - (1993)
Juicy / Unbelievable - (1994)
Big Poppa / Warning - (1995)
One More Change / The What - (1995)
Hypnotize - (1997)
Mo Money Mo Problems - (1997)
Going Back To Cali - (1997)
Sky’s The Limit - (1998)
Dead Wrong - (1999)
Notorious B.I.G. - (1999)
The Realest Niggas - (2003)
Runnin’ [Dying To Live] (yhdessä 2Pacin kanssa) - (2004)
Nasty Girl - (2005)
Spit Your Game (Remix) - (2005)
Ekholtin kirkko

| Ekholtin kirkko Ekholt kirke |
| --- | --- |
 Kirkko vuonna 2008.
Sijainti:  Moss, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1980
Suunnittelija:  Harald Hille
Materiaali:  tiili
Istumapaikkoja:  295
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ekholtin kirkko (norj. Ekholt kirke) on Mossin kunnassa Norjassa sijaitseva tiilikirkko vuodelta 1980.
Aiheesta muualla

Kuvia tai muita tiedostoja aiheesta Ekholtin kirkko Wikimedia Commonsissa
Øverbygdin kirkko

| Øverbygdin kirkko Øverbygd kirke |
| --- | --- |
 Kirkko vuonna 2015.
Sijainti:  Målselv, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1867
Materiaali:  puu
Istumapaikkoja:  280
Lisää rakennusartikkeleitaArkkitehtuurin teemasivulla
Øverbygdin kirkko (norj. Øverbygd kirke) on Målselvin kunnassa Norjassa sijaitseva puinen pitkäkirkko vuodelta 1867.
Aiheesta muualla

Kuvia tai muita tiedostoja aiheesta Øverbygdin kirkko Wikimedia Commonsissa
Wilhelm Brückner (majuri)

Wilhelm Brückner (s. 13. heinäkuuta 1878 Ohrdurf, Saksi, Saksan keisarikunta) oli saksalainen majuri, joka toimi Suojeluskuntain päällystökoulun taktiikan opettajana 1920- ja 1930-luvuilla.
Brückner valmistui upseeriksi vuonna 1898. Ensimmäisen maailmansodan alettua hän oli aluksi komppanianpäällikkönä länsirintamalla ja sen jälkeen syksyyn 1915 saakka nuorempana yleisesikuntaupseerina Ranskassa käydyissä taisteluissa. Vuoden 1915 syksystä lähtien Brückner oli divisioonan yleisesikuntaupseerina ja esikuntapäällikkönä ja hän osallistui samana vuonna Serbian sotaretkeen, Savan ylimenoon ja Belgradin valloitukseen,  Vuonna 1916 hän osallistui Verdunin taisteluun ja Le Mort Homme-kukkulasta käytyyn veriseen taisteluun sekä taisteluihin Venäjällä, muun muassa Brusilovin hyökkäyksen torjuntaan. Vuonna 1917 Brückner osallistui Reimsin suureen torjuntataisteluun ja Chemin des Damesin taisteluihin sekä saman vuoden syksyllä taisteluihin Venäjällä, muun muassa Baranovicin luona. Loppuvuodesta 1917 hänet ylennetiin majuriksi ja siirrettiin armeijan huoltopäälliköksi. Vuonna 1918 hän oli Ranskan rintamalla osallistuen Hutierin 18. armeijan mukana muun muassa suureen keväthyökkäykseen Reimsin luona ja sitä seuranneisiin torjuntataisteluihin.
Saksan kenttäarmeijaa demobilisoitaessa Brückner oli kolme kuukautta rykmentin komentajana ja sen jälkeen hän oli upseerina yleisesikunnan sotahistoriallisella osastolla. Brückner erosi vakinaisesta palveluksesta syksyllä 1919 ja siirtyi Saksan valtioarkistoon arkistoneuvokseksi. Syksyllä 1921 hän ryhtyi johtamaan suomalaisille suunnattua Saksassa pidettyä yleisesikuntaupseerikurssia. Brückner vieraili myös Suomessa käyden Karjalan kannaksella. Hän piti suomalaisille vielä toisen yleisesikuntakurssin, joka kesti heinäkuusta 1923 tammikuuhun 1925. Keväästä 1925 alkaen Brückner oli Suomen suojeluskuntajärjestön palveluksessa, päätehtävänään taktiikan opetus komentajakursseilla. Hän avusti myös Suomen armeijan korkeampaa koulutusta toimien opettajana  komentajakursseilla sekä ilmavoimien vanhemmalle upseeristolle toimeenpannulla kurssilla. Hän osallistui myös ohjesääntötöihin ja kirjoitti Taistelija-lehteen. Suojeluskuntain päällystökoulun taktiikan opettajana Brückner oli vuoteen 1934 saakka. Suomessa asuessaan hän osallistui Suomalais-saksalaisen yhdistyksen toimintaan ja kuului vuodesta 1928 alkaen Helsingin Pörssiklubiin. Hän sai myös Suomen kansalaisuuden 1926. Brückner muutti perheineen takaisin Saksaan joulukuussa 1934.
Aiheesta muualla

Suojeluskuntain Päällystökoulun komentajakurssin oppilaat taktiikkatunnilla vuonna 1931. Keskellä vasemmalla siviilipukuinen taktiikan opettaja, saksalainen majuri Wilhelm Brückner (Suomessa 1925-1934), eversti L. A. M. Grandell seisomassa pöydän takana keskellä ja hänen takanaan everstiluutnantti M. V. Wichmann, kapteeni V. L. J. Raikkala istumassa kolmantena oikealta, äärimmäisenä oikealla seisomassa on kapteeni Armas Ruusuvuori, Museovirasto, Historian kuvakokoelma (Finna)
Moseijan kirkko

| Moseijan kirkko Måsøy kirke |
| --- | --- |
Sijainti:  Moseija, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1953
Suunnittelija:  Eyvind Moestue
Materiaali:  betoni
Istumapaikkoja:  120
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Moseijan kirkko (norj. Måsøy kirke) on Moseijan kunnassa Norjassa sijaitseva betoninen pitkäkirkko vuodelta 1953. Sen edeltäjä tuhoutui toisessa maailmansodassa saksalaisten vetäytyessä Pohjois-Norjasta.
Aiheesta muualla

Kuvia tai muita tiedostoja aiheesta Moseijan kirkko Wikimedia Commonsissa
Järjettömän paska idea

| Järjettömän paska idea |
| --- | --- |
 Elokuvan juliste.
Ohjaaja:  Pamela Tola
Käsikirjoittaja:  Pamela Tola
Tuottaja:   Aleksi Bardy  Anniina Leppänen 
Säveltäjä:  Salla Luhtala
Kuvaaja:  Arsen Sarkisiants
Leikkaaja:  Antti Reikko
Lavastaja:  Kari Kankaanpää
Pääosat:   Alina Tomnikov  Iina Kuustonen  Chike Ohanwe  Mikko Kauppila  Joanna Haartti  Lotta Lehtikari  Leea Klemola  Lauri Maijala 
Valmistustiedot
Valmistusmaa:  Suomi
Tuotantoyhtiö:  Helsinki-filmi Aurora Studios
Levittäjä:  Aurora Studios
Ensi-ilta:   2023-01-1313. tammikuuta 2023  
Kesto:  107 minuuttia
Alkuperäiskieli:  suomi
Budjetti:  1,625 miljoonaa euroa
Katsojat:  17 086
Aiheesta muualla
IMDb
Elonet
Infobox OKNimi-testi OK: 
Järjettömän paska idea on vuonna 2023 ensi-iltansa saanut suomalainen draamaelokuva, jonka on käsikirjoittanut ja ohjannut Pamela Tola. Elokuvan pääosissa ovat Alina Tomnikov ja Iina Kuustonen. Elokuva kertoo ystävyksistä Ripe (Tomnikov) ja Noora (Kuustonen), jotka työskentelevät pelisuunnittelijoina. Muissa rooleissa näyttelevät Chike Ohanwe, Mikko Kauppila, Joanna Haartti, Lotta Lehtikari, Leea Klemola ja Lauri Maijala.
Järjettömän paska idea sai ensi-iltansa 13. tammikuuta 2023. Se sai kriitikoilta lähinnä keskinkertaisia arvosteluita, ja oli avausviikonloppunaan Suomen yhdeksänneksi katsotuin elokuva 4 992 katsojalla. Kaikkiaan elokuva sai elokuvateattereissa 16 969 katsojaa.